"যোৱা ৯ দিনত ২০ টাকৈ নৱজাতকে মৃত্যুক সাবটি লৈছে যোৰহাট চিকিৎসা মহাবিদ্যালয়ত। স্বাস্থ্য বিভাগৰ ইমানখিনি বিফলতা হ'ল, গতিকে হিমন্ত বিশ্ব শৰ্মাই পদত্যাগ কৰিব লাগে।" শনিবাৰে দিচপুৰৰ বিধায়ক আৱাসত অনুষ্ঠিত হোৱা এআইয়ুডিএফৰ ক'ৰ কমিটিৰ বৈঠকৰ পাছতেই সংবাদ মাধ্যমৰ আগত এইদৰে পদত্যাগৰ দাবী তোলে দলটোৰ সভাপতি তথা ধুবুৰী লোকসভা সমষ্টিৰ বদৰুদ্দিন আজমলে।
উল্লেখযোগ্য যে, চলিত মাহৰ বিগত ৯ দিনত প্ৰায় দৈনিক নৱজাতকে মৃত্যুক সাবটি লোৱাৰ পাছত সকলো দল-সংগঠনে ইয়াৰ এক উচ্চ পৰ্য্যায়ৰ দাবী তোলাৰ সমান্তৰালকৈ আজমলে স্বাস্থ্য মন্ত্ৰী ড০ হিমন্ত বিশ্ব শৰ্মাৰ পদত্যাগ দাবী কৰা বিষয়টোৱে বিশেষ তাৎপৰ্য্য বহন কৰিছে।
আনহাতে, ইমান এক ডাঙৰ ঘটনা ঘটাৰ পাছত 'স্বাস্থ্য মন্ত্ৰী ড০ হিমন্ত বিশ্ব শৰ্মাই নৈতিক দায়িত্ব স্বীকাৰ কৰি পদত্যাগ কৰিব লাগে' বুলিও তেওঁ সংবাদমাধ্যমৰ আগত কয়।
তদুপৰি ৰাজ্যৰ চিকিৎসালয়সমূহত 'সুস্থ মানুহ গৈ বেছিকৈ অসুস্থ হৈ ঘুৰি আহিবলগীয়া হয়' এইবুলি দাবী কৰে এআইয়ুডিএফৰ মুৰব্বীগৰাকীয়ে।
লক্ষণীয় কথা যে, ৰাজ্যত যদিও কংগ্ৰেছে মিত্ৰতা স্থাপন নকৰে তথাপিও দিল্লীত য়ুপিএ চৰকাৰৰ সৈতে মিত্ৰতা বাহাল থাকিব বুলি আজমলে কয়।
আনহাতে, ৰাজ্যৰ আগন্তুক নিৰ্বাচনত যদি কংগ্ৰেছ-এআইয়ুডিএফে মিত্ৰতাত নেখেলে তেন্তে ভোট বিভাজন হ'ব আৰু সেই ভোট বিজেপিলৈ যাব বুলি তেওঁ সংবাদমাধ্যমৰ আগত কয়।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
